Mandagens blokade skabte i morgentimerne massiv kaos på de nordjyske veje , og flere bilister måtte sidde i lange køer i flere timer. Selvom de trafikale problemer lagde sig i løbet af dagen, så er det ikke slut endnu. Nu er der rimelig ro på trafikken, men til eftermiddag kommer der et stort ryk igen, forventer du, at I er her der? -	Ja, det tror jeg godt, at folk kan regne med, at vi er. -	Skal vi væk herfra, skal der være enighed om det, men det er ikke det, der er planen nu, fortæller Kim Simonsen, som er en af demonstranterne, til TV2 Nord. Se interviewet herunder: De mange vognmænd er stærkt utilfredse med den vejafgift for tung transport, som regeringen har på trapperne. Den vil pålægge vognmændene en ekstra afgift på 1,30 kroner per kilometer. Derfor spærrer vognmænd mandag vejene i hele Danmark for at vise deres vrede over en klimaafgift, som ifølge dem selv vil få mange vognmændsforretninger til at dreje nøglen om. TV2 Nord følger sagen og vil løbende opdatere. Se mere omkring CO2-afgiften herunder:

Opsummering:
Den nordjyske trafik vil være påvirket igen til eftermiddag.